इंग्ल्यान्डको लगातार जित
इंग्ल्यान्डले पाँचौं तथा अन्तिम वान डेमा शुक्रबार राति वेस्ट इन्डिजलाई नौ विकेटले हराएको छ । यससँगै इंग्ल्यान्ड सिरिजमा ४–० ले अगाडि रह्यो ।
साउथह्याम्पटन (एएफपी) — इंग्ल्यान्डले पाँचौं तथा अन्तिम वान डेमा शुक्रबार राति वेस्ट इन्डिजलाई नौ विकेटले हराएको छ । यससँगै इंग्ल्यान्ड सिरिजमा ४–० ले अगाडि रह्यो ।  पहिले ब्याटिङ गरेको वेस्ट इन्डिजले ५० ओभरमा ६ विकेट गुमाएर २ सय ८८ रन बनाएको थियो । त्यसमा एस होपले सर्वाधिक ७२ रन बनाए । जवाफमा इंग्ल्यान्डले ३८ ओभरभित्र खेल आफ्नो पक्षमा पारेको थियो ।  घरेलु टिमले एक विकेट मात्र गुमाएर २ सय ९४ रन बनायो । त्यसमा जोनी बियरस्टोले १ सय ४१ रन बनाए र नटआउट रहे । यस्तै जेसन रोयले ९६ रनको योगदान दिए । 